Χριστόδουλος Στεφανάδης

Βιογραφικό

Ο Χριστόδουλος Στεφανάδης γεννήθηκε το 1947 στην Ικαρία και σπούδασε στην Ιατρική Σχολή του Πανεπιστημίου Αθηνών, από την οποία αποφοίτησε το 1971. Ολοκλήρωσε την ειδίκευση του στην Καρδιολογία, στην Καρδιολογική Κλινική του Πανεπιστημίου Αθηνών (1978), και στη συνέχεια έλαβε διδακτορικό από την Ιατρική Σχολή Αθηνών (1981). Είναι καθηγητής Καρδιολογίας από το 2008 και διετέλεσε αντιπρόεδρος της Ιατρικής Σχολής Αθηνών, τη περίοδο από το 2003 έως το 2007. Από το 2007 έως το 2011, διετέλεσε πρόεδρος της Ιατρικής Σχολής Αθηνών, ενώ τις περιόδους 1997-1997 και 2007-2009 ήταν Πρόεδρος της Ελληνικής Καρδιολογικής Εταιρείας. Από το 1995 έως και σήμερα παραμένει Μέλος του Συμβουλίου του Ελληνικού Ιδρύματος Καρδιολογίας. Πλέον είναι καθηγητής Καρδιολογίας στα Πανεπιστήμια Έμορυ (Ατλάντα) και Γέιλ στις ΗΠΑ (2014-).

Έρευνα

Σε μια από τις αρκετές ερευνητικές του δραστηριότητες περιλαμβάνεται ο σχεδιασμός τουλάχιστον δέκα πρωτότυπων καρδιακών καθετήρων οι οποίου χρησιμοποιήθηκαν σε διάφορες διαγνωστικές και θεραπευτικές διαδικασίες. Στα πρώτα βήματα της σταδιοδρομίας του ανέπτυξε την τεχνική του αναδρομικού μη διαφραγματικού μιτροειδούς μπαλονιού βαλβιδοπλαστικής το οποίο χρησιμοποιήθηκε διεθνώς για την επεμβατική θεραπεία της μιτροειδούς βαλβίδικής στένωσης. Ακόμη, εισήγαγε την ιδέα της κάλυψης με μεταλλικούς νάρθηκες μη θρομβωτικού υλικού και ανέπτυξε καλυμμένους νάρθηκες από αυτόλογα αγγεiακά (αρτηρίες ή φλέβες) μοσχεύματα. Στη συνέχεια, μελέτησε τις ελαστικές ιδιότητες της αόρτης και τη λειτουργία του αριστερού κόλπου της καρδιάς. Μεγάλο μέρος των ερευνητικών του προσπαθειών αφιερώθηκε στις πειραματικές και κλινικές μελέτες της στεφανιαίας καρδιακής νόσου, όπως ο υπολογισμός της θερμικής ανομοιογένειας των ανθρώπινων αθηροσκληρωτικών πλακών με τη χρήση ειδικού καθετήρα με θερμική αντίσταση στην άκρη του, η εξωτερική μη επεμβατική θέρμανση των καθετηριωμένων τμημάτων των αρτηριών, και η εξέλιξη και εφαρμογή του νάρθηκα έκλυσης μπεβασιζουμπάμπης για την αναστολή της ανάπτυξης μικροαγγείων σε ασταθείς αθηροσκληρωτικές πλάκες. Πρόσφατα εργάστηκε στην επεμβατικές μεθόδους θεραπείας της ανθεκτικής υπέρτασης με καινοτόμες τεχνικές απονεύρωσης των νεφρικών αρτηριών (χημική απονεύρωση). Παρουσίασε τα αποτελέσματα της έρευνάς του σε πάνω από 3.500 περιλήψεις επιστημονικών συνεδρίων και έχει δώσει πάνω από 260 διαλέξεις ως προσκεκλημένος ομιλητής.

Δημοσιεύσεις

Έχει δημοσιεύσει πάνω από 1450 επιστημονικά άρθρα σε ιατρικά περιοδικά. Ο δείκτης h για αυτές τις δημοσιεύσεις είναι 62. Έχει επιμεληθεί 6 ιατρικά συγγράματα διεθνούς δημοσίευσης και έχει γράψει κεφάλαια σε 13 διεθνή συγγράμματα. Είναι αρχισυντάκτης του επιστημονικού περιοδικού «Ελληνική Καρδιολογία», και μέλος της συντακτικών ομάδων άλλων επιστημονικών περιοδικών.

Βραβεύσεις

Του απονεμήθηκε ο τίτλος "Elite Reviewer" από το επιστημονικό περιοδικό του Αμερικανικού Κολλεγίου Καρδιολογίας (JACC) ως αναγνώριση της όλης συνεισφοράς του σε επιστημονικές δημοσιεύσεις (2005) ενώ το διεθνές περιοδικό Clinical Cardiology (Κλινική Καρδιολογία) του αφιέρωσε ειδικό άρθρο σε τεύχος του 2007.
Το Αμερικανικό Κολλέγιο Καρδιολογίας του απένειμε το Βραβείο Simon Dack’s (2011), το οποίο απονέμεται κάθε χρόνο στον επιστήμονα με την πιο σημαντική συνεισφορά σε επιστημονικά περιοδικά του Κολλεγίου (Journal of the American College of Cardiology, JACC-Cardiovascular Interventions and JACC-Cardiovascular Imaging).